**ŠIAULIŲ DIDŽDVARIO GIMNAZIJOS**

**DIREKTORIAUS VITALIO BALSEVIČIAUS**

**2022 METŲ VEIKLOS ATASKAITA**

2023-01- 20 Nr. \_\_\_\_\_\_\_\_

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Šiaulių Didždvario gimnazijos 2022 m. Strateginio plano ir metinio veiklos plano įgyvendinimo kryptys IR svariausi rezultatai bei rodikliai**   1. **Telkiant mokyklos bendruomenę, organizuoti kokybišką visuminį ugdymą.**   Vienas iš svarbiausių gimnazijos prioritetų, įgyvendinant strateginio ir metinio veiklos planus, yra mokinių mokymo(si) pasiekimų gerinimas. Prioritetas įgyvendintas sėkmingai: 2021–2022 m. m. 100 proc. gimnazijos mokinių pažangūs, 83 proc. mokinių padarė pažangą, mokymosi pasiekimų įvertinimų vidurkis – 8,3 (praėjusiais mokslo metais buvo 8,1), 55,3 proc. (praėjusiais mokslo metais buvo 44,2) mokinių mokymosi metiniai pasiekimai įvertinti aukštesniuoju lygiu.  2022 m. valstybinių brandos egzaminų (toliau – VBE), Tarptautinio bakalaureato diplomo programos (toliau – TBDP) egzaminų ir pagrindinio ugdymo pasiekimų patikrinimo (toliau – PUPP) rezultatai rodo, kad mokinių dalykinės kompetencijos yra geros: pagal 2022 m. rezultatų reitingą gimnazija šalyje – dvidešimt penkta; patenka į šalies 50 gimnazijų, geriausiai išmokančių lietuvių kalbą ir literatūrą, anglų kalbą, matematiką, istoriją, geografiją, biologiją, chemiją ir informacines technologijas; 65,8 proc. mokinių, baigusių 2021 m. (be TBDP mokinių), mokymąsi tęsia šalies ir užsienio universitetuose (tai antras rezultatas mieste, šešioliktas šalyje). 2022 m. VBE egzaminų rezultatų vidurkis – 61,2 balo, visų egzaminų (išskyrus fizikos ir informacinių technologijų) rezultatų vidurkis aukštesnis nei šalies (pavyzdžiui, gimnazijos abiturientų matematikos vidurkis – 31,5, šalies – 16,2, anglų k. – 72,6, šalies – 59,1, biologijos – 64,3, šalies – 47,0, chemijos – 73,3, šalies – 55,9), 8 VBE darbai įvertinti šimtukais (iš lietuvių k. ir literatūros – 2, anglų k. – 2, matematikos – 1, istorijos – 1, biologijos – 1, fizikos – 1). Iš 7 mieste rengtų brandos darbų 4 rengė didždvariečiai: 2 darbai (iš chemijos ir biologijos) buvo įvertinti 10, 2 darbai (iš biologijos) – 9. TBDP rezultatai geri: 10 egzaminų darbų įvertinti aukščiausiu balu – 7 (gautas HL 7 prilygsta VBE 100): iš anglų k. – 7, lietuvių kalbos ir literatūros – 1, išplėstinė esė (anglų k. ir žinojimo teorijos) – 2. Gimnazijos balų vidurkis – 29, pažymių vidurkis – 4,7. Lietuvių kalbos ir literatūros PUPP įvertinimų vidurkis – 7,4 (šalies – 6,35, miesto – 6,46), matematikos PUPP – 5,4 (šalies – 4,22, miesto – 3,96).  Pasitvirtino mokymo(si) strategijų taikymas ugdant gabiuosius mokinius: miesto dalykinėse olimpiadose dalyvavę gimnazijos mokiniai pelnė 24 prizines vietas, 22 proc. (pernai buvo 9,2 proc.) mokinių tapo olimpiadų, konkursų, parodų ir varžybų nugalėtojais.  Gerinant mokinių pasiekimus ir užtikrinant ugdymosi pažangą, gimnazija, laikydamasi susitarimų, teikė sisteminę pagalbą: gimnazija panaudojo visas valandas, skirtas mokinio ugdymo poreikiams tenkinti ir mokymosi pagalbai teikti: savalaikei ir veiksmingai pagalbai I–II kl. per vieną lietuvių k., matematikos, biologijos pamoką mokiniai mokėsi grupėse, sudarytose pagal mokinių gebėjimus, rinkosi lietuvių k., anglų k., matematikos modulius, pasirenkamuosius dalykus; III–IV kl. mokiniai – dalykų modulius, pasirenkamuosius dalykus; pagal Pedagoginės pagalbos tvarkaraštį 35 mokytojai mokiniams pagal jų poreikį teikė trumpalaikes konsultacijas kontaktiniu ir/ar nuotoliniu būdu; I kl. mokiniams, turintiems nepatenkinamą matematikos įv ertinimą, buvo skirtos ilgalaikės konsultacijos. Mokymosi praradimams kompensuoti 2022 m. nemažai dėmesio skirta 2020–2021 m. m. nuotolinio mokymo(si) praradimams kompensuoti: I–IV, TB1 kl. mokiniams (lietuvių k, anglų k., matematikos, istorijos, fizikos, chemijos) teikta pedagoginė pagalba ne tik pagal Pedagoginės pagalbos tvarkaraštį gimnazijoje, bet ir nuotoliniu būdu, visi abiturientai, pasibaigus mokslo metams, turėjo galimybę turėti konsultacijas dalykų, kurių egzaminus laiko (mokytojams buvo skirta po 10 val.). Mokytojams organizuotuose mokymuose „Hibridinio ugdymo virtualios mokymosi aplinkos ir įrankiai: mobiliojo roboto „Swivl“ galimybės“ buvo pristatyta hibridiniam mokymui skirta įranga, platformos „Teams by Swivi“ naudojimosi ypatumai, sausio–balandžio mėn. vestos 2547 hibridinės pamokos.  Gimnazija kryptingai įgyvendino ugdymo karjerai kompetencijas: visi I–IV kl. mokiniai pasirengė ugdymo karjeros planus, visi I kl. mokiniai pasirinko siūlomą pasirenkamąjį dalyką „Asmeninės karjeros projektavimas“, visi II kl. mokiniai – pasirenkamąjį dalyką ,,Ugdymas karjerai“, visi II kl. mokiniai parengė ir pristatė savo interesus atskleidžiantį Asmeninį projektą, I–II kl. mokinių grupė dalyvavo tarptautinėje saviugdos programoje DofE; nuosekliai įgyvendintas SKU modelis, pagal galimybes vykdytas I–IV kl. profesinis veiklinimas, vyko 15 „Didždvarietis didždvariečiui“ (baigę mokyklą didždvariečiai pristatė savo sėkmės istorijas) renginių.   1. **Kurti modernią, inovatyvią mokymosi aplinką bendradarbiaujant su socialiniais partneriais.**   Bendradarbiaujant su TB organizacija, atliktas gimnazijoje vykdomos TB programos išorės vertinimas.  Jau penkerius metus gimnazijoje puoselėjama STEAM mokslams palanki kultūra: gimnazija yra respublikinio mokslo festivalio ,,Erdvėlaivis žemė“ partnerė, STEAM mokyklų tinklo narė, sistemingai dalyvauja Žaliojoje olimpiadoje, „Europos tyrėjų nakties“ praktinėse veiklose. Gimnazijoje vykstanti STEAM veikla sistemingai skelbiama tarptautiniame portale STEM School Label (išlaikytas STEM School Label ženklas „COMPETENT“). Gimnazija, siekdama nuosekliai įgyvendinti STEAM, parengė ir įgyvendino visas 2022 m. STEM-STEAM-STREAM ugdymo įgyvendinimo plane numatytas veiklas. Skatinant mokinius domėtis gamtos mokslais, gimnazija 2022 m. įgyvendino dvi STEAM programas: organizuota 150 renginių, dalyvavo 349 1–12 kl. miesto pradinių, progimnazijų ir gimnazijų mokiniai. Bendradarbiaujant su mokslo festivaliu ,,Erdvėlaivis žemė“, vesti edukaciniai užsiėmimai tiek gimnazijos, tiek miesto, rajonų mokiniams (organizuota 18 renginių, dalyvavo 433 mokiniai). I–II gamtamokslinių klasių mokiniai mokėsi VGTU nuotolinėje ugdymo platformoje „Ateities inžinerija“, I kl. mokiniai dalyvavo projekte „STEAM atradimų diena“ ir atliko praktikos darbus, II kl. mokiniai – STEAM projekte „Mano svajonių tiltai“. STEAM renginiuose dalyvavo 82 proc. gimnazijos mokinių. Ieškodama naujų STEAM mokymosi būdų, formų, gimnazijos pedagogų grupė dalyvavo edukacinėje programoje „STEAM kaip filosofija, metodas, pamoka“ (lankėsi Panevėžio STEAM centre).  Gimnazija, bendradarbiaudama su miesto, šalies mokyklomis, Švietimo centrais, sėkmingai organizavo respublikines konferencijas: Tėvo Jurgio Ambrozijaus (Ambraziejaus) Pabrėžos vardo mokslininkų, dvasininkų, mokytojų ir mokinių konferenciją „Žmogaus ekologija“, matematikos ir IT mokytojų konferenciją „Iššūkiai šiuolaikiniam matematikos ir informacinių technologijų mokytojui“, lietuvių kalbos mokytojų konferenciją „Lietuvių kalbos ir literatūros mokymo problemos ir aktualijos“, istorijos mokytojų konferenciją „Sėkmingos patirtys mokant istoriją, pilietiškumo pagrindus“. Mokytojai ne tik organizavo konferencijas, moderavo sekcijų darbą, bet ir pristatė savo patirtį.  Palaikomi tikslingi santykiai su tarptautiniais socialiniais partneriais. 2022 m. gimnazija pagal Europos solidarumo korpuso programą įgyvendino strateginių partnerysčių trejų metų projektus „Volunteering for Solidarity Education“. Projektų vykdymo metu į gimnaziją ir gimnazijos koordinuojamas organizacijas (Joniškio Algimanto Raudonikio meno mokyklos atvirąjį jaunimo centrą, Šiaulių Jaunųjų technikų centrą, Šiaulių Dermės mokyklą, Šiaulių lopšelį-darželį „Dainelė“, Panevėžio lopšelį-darželį „Vaivorykštė“, Tauragės lopšelį-darželį „Vaivorykštė“, Šiaulių r. Kužių gimnaziją, VšĮ Aukštelkės neformaliojo ugdymo akademiją, Šiaulių r. Dubysos aukštupio mokyklos Aukštelkės, Kurtuvėnų ir Bubių skyrius) savanorišką tarnybą atlikti atvyksto jaunimas iš Europos Sąjungos bei Europos Sąjungos kaimyninių šalių. Gimnazija koordinavo Erasmus+ programos strateginių partnerysčių projektą „FabLab SchoolNet: STEAM education and learning by Robotics, 3D and Mobile technologies“, Erasmus+ programos 2 pagrindinio veiksmo – Mokyklų mainų strateginės partnerystės projektą „Modern Education in Science for Industry 4.0 (MESI 4.0)“, organizavo Erasmus+ programos projekto „Future of Education – Education of Future“ jaunimo darbuotojų vizitą gimnazijoje. Kaip partnerinė organizacija įgyvendina Erasmus+ programos Mokyklų mainų strateginės partnerystės projektus: „Transdigital Education – Developing Key Competences through Holistic Learning and Teaching in the Digital Age“, „DAta Literacy competences For Young students towards STEAM education“, „Towards EduActive Teaching and Career Guidance”, „BiMo: dvikalbystė vienakalbėje aplinkoje“. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti mokinių ugdymosi/mokymosi pasiekimus ir užtikrinti pažangą.  (veiklos sritis – asmenybės ūgtis) | 1.1.1. Mokinių PUPP, VBE ir TBE rezultatai pagerėja. | 1.1.1.1. PUPP šalies vidurkį pasiekusių mokinių dalis yra ne mažesnė nei: lietuvių k. – 70 proc., matematikos – 50 proc.  1.1.1.2. Lietuvių kalbos ir literatūros PUPP pažymių vidurkis ne mažesnis nei 7,3, matematikos – 7,5.  1.1.1.3. Tris ir daugiau VBE išlaikiusių abiturientų dalis – 80 proc.  1.1.1.4. Lietuvių kalbos ir literatūros VBE įvertinimų vidurkis – ne mažesnis nei 63,3, matematikos – 43,3, IT – 40.  1.1.1.5. Visų VBE įvertinimų vidurkis – ne mažesnis nei 65,5, VBE darbų įvertinta nuo 86 iki 100 – ne mažiau kaip 20 proc.  1.1.1.6. STEM mokslų egzaminus pasirinkusių mokinių dalis: chemijos – 5 proc., IT – 10 proc., fizikos – 8 proc.  1.1.1.7. TBDP egzaminų balų suma – ne mažesnė nei 34, egzaminų pažymių vidurkis – ne mažesnis nei 5,5. | 1.1.1.1.1. PUPP šalies vidurkį pasiekusių mokinių dalis: lietuvių k. – 79,5 proc., matematikos – 66,4 proc.  1.1.1.2.1. Lietuvių kalbos ir literatūros PUPP pažymių vidurkis – 7,4, matematikos – 5,4.  1.1.1.2.2. Lyginant mokyklos, miesto ir šalies PUPP įvertinimų vidurkius, gimnazijos vidurkis aukštesnis: lietuvių kalbos ir literatūros: šalies – 6,35, miesto – 6,46, mokyklos – 7,4, matematikos: šalies – 4,22, miesto – 3,96, mokyklos – 5,4.  1.1.1.3.1. Tris ir daugiau VBE išlaikiusių abiturientų dalis – 100 proc.  1.1.1.4.1. Lietuvių kalbos ir literatūros VBE įvertinimų vidurkis – 59,1, matematikos – 31,5, IT – 40,1.  1.1.1.4.2. Lyginant mokyklos ir šalies VBE balų vidurkius, gimnazijos vidurkis aukštesnis: lietuvių kalbos ir literatūros: šalies – 16,2, mokyklos – 59,1, matematikos: šalies – 4,22, mokyklos – 31,5, anglų k.: šalies – 59,1, mokyklos – 72,6, istorijos: šalies – 48,9, mokyklos – 55,5, geografijos: šalies – 51,6, mokyklos – 86, biologija: šalies – 47, mokyklos – 64,3, chemijos: šalies – 55,9, mokyklos – 73,3.  1.1.1.5.1. Visų VBE įvertinimų vidurkis – 61,2, VBE darbų įvertinta nuo 86 iki 100 – 18,6 proc.  1.1.1.6.1. STEM mokslų egzaminus pasirinkusių mokinių dalis: chemijos – 11,4 proc., IT – 11,4 proc., fizikos – 11,4 proc.  1.1.1.7.1. TBDP egzaminų balų suma – 29, egzaminų pažymių vidurkis – 4,7.  1.1.1.7.2. Lyginant su šiaurės pusrutulio mokyklomis, gimnazijos balų ir pažymių vidurkis skiriasi nedaug: žemesnis 2,9 egzaminų balų vidurkis, 0,4 pažymių vidurkis.  1.1.1.7.3. 10 egzaminų darbai įvertinti aukščiausiu balu – 7, kuris prilygsta 100. |
| 1.1.2. Teikiant sistemingą švietimo pagalbą, mokinių ugdymosi pažanga stabili. | 1.1.2.1. Ne mažiau kaip 92 proc. mokinių padarė ugdymosi pažangą: ne mažiau kaip 90 proc. mokinių padarė pažangą vertinant jų dalykines kompetencijas, ne mažiau kaip 94 proc. mokinių – bendrąsias kompetencijas.  1.1.2.2. 100 proc. panaudotos mokinio pagalbai ir poreikiams tenkinti, darbui su gabiais ir mokymosi sunkumų turinčiais mokiniais valandos.  1.1.2.3. Nuosekliai įgyvendintas „Šiaulių Didždvario gimnazijos pagalbos mokiniui teikimo tvarkos aprašas“. | 1.1.2.1.1. 90 proc. gimnazijos mokinių padarė ugdymosi pažangą: 83 proc. mokinių padarė pažangą vertinant jų dalykines kompetencijas, 96 proc. mokinių – bendrąsias kompetencijas.  1.1.2.1.2. 100 proc. gimnazijos mokinių pažangūs, mokymosi pasiekimų įvertinimų vidurkis – 8,3 (buvo 8,1), 55,3 proc. (buvo 44,2) mokinių mokymosi metiniai pasiekimai įvertinti aukštesniuoju lygiu.  1.1.2.2.1. 100 proc. panaudotos mokinio pagalbai ir poreikiams tenkinti, darbui su gabiais ir mokymosi sunkumų turinčiais mokiniais valandos.  1.1.2.2.2. 86 proc. mokytojų dirbo su gabiaisiais mokiniais, 66 proc. mokytojų teikė mokymosi pagalbą mokiniams, turintiems mokymosi sunkumų, ne pamokose.  1.1.2.2.3. I kl. mokiniams, I pusmetį turintiems matematikos nepatenkinamą įvertinimą, buvo skirtos ilgalaikės konsultacijos.  1.1.2.2.4. Sausio–balandžio mėn. vestos 2547 hibridinės pamokos.  1.1.2.2.5. Visi abiturientai birželio mėn. turėjo galimybę turėti konsultacijas dalykų, kurių egzaminus laiko (mokytojams buvo skirta po 10 val.).  1.1.2.3.1. Nuosekliai įgyvendintas „Šiaulių Didždvario gimnazijos pagalbos mokiniui teikimo tvarkos aprašas“: pavyzdžiui,  100 proc. mokytojų dalyvavo Tėvų dienose ir mokinių tėvams (globėjams, rūpintojams) (toliau – tėvai) teikė individualias konsultacijas;  75 proc. tėvų dalyvavo klasių tėvų susirinkimuose, Tėvų dienose;  sistemingai pagalbą mokiniams, jų tėvams teikė Vaiko gerovės komisija, socialinis pedagogas. |
| 1.2. Plėtoti galimybes mokinių asmeninės karjeros projektavimui.  (veiklos sritis – asmenybės ūgtis) | 1.2.1. Pagerėja mokinių bendrosios ir ugdymo karjerai kompetencijos. | 1.2.1.1. Suburtos darbo grupės ir organizuoti šie renginiai: TBDP įgyvendinančių mokyklų sambūris, mokinių savivaldų konferencija „Lyderystės ir pilietiškumo ugdymas“, SKU forumas „Kūrybiškumas-Veiksmas-Pagalba“, mokinių konferencija „Rengi projektą – mokaisi mokytis“, „Brandos darbo gidas“.  1.2.1.2. Įgyvendintas Mokinio asmeninės karjeros projektavimo algoritmas.  1.2.1.3. Inicijuota ir organizuota I–II kl. mokytojų, vertinančių mokinių bendrąsias kompetencijas, apskritojo stalo diskusija.  1.2.1.4. Mokinių, dalyvaujančių edukacinėse išvykose į aukštąsias mokyklas, susitikimuose su aukštųjų mokyklų atstovais, dalis – 75 proc.  1.2.1.5. Mokinių, gebančių kelti ugdymosi tikslus, dalis – 70 proc. | 1.2.1.1.1. Suburtos darbo grupės ir organizuoti šie renginiai mokiniams, kuriuose jie patobulino bendrąsias kompetencijas:  2022 m. balandžio 28 d. (gimnazijos direktoriaus 2022-04-25 įsakymas Nr. V-49a) vyko III–IV kl. mokinių konferencija „Brandos darbo gidas“ (6 III kl. mokiniai nusprendė rengti brandos darbą);  2022 m. birželio 4 d. (gimnazijos direktoriaus 2022-05-30 įsakymas Nr. V-62) vyko I–II kl. mokinių konferencija „Rengi projektą – mokaisi mokytis“ (100 proc. II kl. mokinių parengė ir I kl. mokiniams pristatė asmeninius projektus);  2022 m. birželio 10–11 d. (gimnazijos direktoriaus 2022-05-30 įsakymas Nr. V-59) vyko socialinių kompetencijų ugdymo projektas „Nemiegam DG 2022” (iš mokinių apklausos išaiškėjo, kad visi dalyvavę projekte mokiniai patobulino komandinio darbo, problemų sprendimo, kūrybiškumo kompetencijas);  2022 m. gruodžio 1 d. (gimnazijos direktoriaus 2022-11-24 įsakymas Nr. V-127) gimnazijos mokinių savivalda inicijavo ir organizavo konferenciją „Ugdymas gyvenimui: žmogaus teisės jaunimo tarpe“ (iš mokinių apklausos išaiškėjo, kad visi dalyvavę konferencijoje mokiniai patobulino pažinimo, komunikavimo kompetencijas).  1.2.1.2.1. Sėkmingai įgyvendintas Mokinio asmeninės karjeros projektavimo algoritmas:  iš mokinių apklausos nustatyta, kad pasiteisino pasirenkamieji dalykai: „Asmeninės karjeros projektavimas“ I kl. ir „Ugdymas karjerai“ II kl.;  100 proc. II kl. mokinių parengė ir pristatė savo interesus, talentus atskleidžiantį asmeninį projektą;  2022 m. kovo 26 d., 2022 m. gruodžio 3 d. II kl. mokiniams vyko kultūrinė pažintinė diena „Mano ateities tiltai“ (iš mokinių apklausos išaiškėjo, kad 100 proc. dalyvavusių mokinių patobulino komunikavimo, karjeros, 95 proc. – kūrybiškumo kompetencijas);  2022 m. rugsėjo 2–3 d. vyko socialinių kompetencijų, karjeros ugdymo stovykla I kl. mokiniams „Didždvarietis“ (iš mokinių apklausos išaiškėjo, kad visi mokiniai patobulino komandinio darbo, problemų sprendimo, kūrybiškumo kompetencijas);  100 proc. I–IV kl. mokinių užpildė mokinio asmeninės pažangos dienoraštį, kuriame formulavo lūkesčius, mokymosi tikslus, fiksavo mokymosi pasiekimus, įsivertino socialinę pilietinę veiklą, ugdomas savybes, bendrąsias kompetencijas ir analizavo asmenybinę ūgtį;  100 proc. I–IV kl. mokinių parengė karjeros planus;  64 proc. mokinių dalyvavo profesiniame veiklinime miesto įstaigose ir įmonėse;  buvo organizuoti 38 patyriminiai vizitai į miesto įstaigas ir įmones.  1.2.1.3.1. 2022 m. lapkričio 22 d. vyko I–II kl. mokytojų, vertinančių mokinių bendrąsias kompetencijas, apskritojo stalo diskusija ir priimtas sprendimas tęsti mokinių bendrųjų kompetencijų įsivertinimą ir atsisakyti mokytojų pagal susitartus kriterijus bendrųjų kompetencijų vertinimo.  1.2.1.4.1. 75 proc. mokinių dalyvavo edukacinėse išvykose į aukštąsias mokyklas ir susitikimuose su aukštųjų mokyklų atstovais;  1.2.1.4.2. 2022 m. spalio 13 d. 95 proc. IV kl. mokinių dalyvavo Vilniaus universiteto organizuotoje „Mini studijų mugėje“.  1.2.1.5.1. Išanalizavus mokinio asmeninės pažangos dienoraščius, nustatyta, kad 70 proc. mokinių geba kelti ugdymosi tikslus. |
| 1.3. Sukurti ir įgyvendinti STEM-STEAM-STREAM ugdymo kryptį.  (veiklos sritis – ugdymas(is)) | 1.3.1. Sukurtas STEM-STEAM-STREAM ugdymo modelis. | 1.3.1.1. Suburta darbo grupė, kuri sukuria STEM-STEAM-STREAM įgyvendinimo modelį, veiklų 2022 m. planą.  1.3.1.2. STEM-STEAM-STREAM veiklose dalyvauja ne mažiau kaip 90 proc. mokinių. | 1.3.1.1.1. Suburta darbo grupė, parengtas „Šiaulių Didždvario gimnazijos STEM-STEAM-STREAM ugdymo įgyvendinimo tvarkos aprašas“ ir STEM-STEAM-STREAM ugdymo įgyvendinimo planas (gimnazijos direktoriaus 2022-03-08 Nr. V-31);  1.3.1.1.2. įgyvendintos visos STEM-STEAM-STREAM ugdymo plane numatytos veiklos.  1.3.1.2.1. STEM-STEAM-STREAM veiklose dalyvavo 82 proc. mokinių (I–II kl. – 96 proc.);  1.3.1.2.2. TBDP mokiniai dalyvavo projekte „G4 projektas – energija” (gimnazijos direktoriaus 2022-06-01 įsakymas Nr. V- 67). |
| 1.4. Pasirengti MYP (tarptautinio bakalaureato pagrindinio ugdymo programos) įgyvendinimui.  (veiklos sritis –ugdymas(is)) | 1.4.1. Pasirengta įgyvendinti MYP programą. | 1.4.1.1. Inicijuotas susitikimas su miesto Švietimo skyriaus vadovais ir bendradarbiaujant parengtos MYP įgyvendinimo gairės.  1.4.1.2. Organizuota edukacinė išvyka į Kauno J. Jablonskio gimnaziją (MYP įgyvendinimo patirtis).  1.4.1.3. Inicijuota mokyklų, įgyvendinančių MYP, apskritojo stalo diskusija.  1.4.1.4. Inicijuotas gimnazijos mokytojų, įgyvendinančių TB DP ir MYP, renginys „TB principai MYP klasėje“. | 1.4.1.1.1. Susitikime su miesto Švietimo skyriaus vadovais aptartos MYP įgyvendinimo gairės.  1.4.1.2.1. 2022 m. liepos 2 d. gimnazijos mokytojų grupė dalyvavo Kauno J. Jablonskio gimnazijoje aptarti MYP patirtį, TBDP asociacijos Baltijos šalyse įkūrimo galimybes.  1.4.1.3.1. 2022 m. spalio 12 d. organizuota nuotolinė diskusija su Alytaus šv. Benedikto ir Kauno J. Jablonskio gimnazijomis, įgyvendinančiomis MYP (pasidalyta patirtimi).  1.4.1.4.1. Inicijuotas ir 2022 m. gruodžio 28 d. (Nr.V-2.1.-7) organizuotas Mokytojų tarybos posėdis „MYP principų ir ugdomų savybių įgyvendinimas parengiamosiose TB I–II klasėse“. |
| 1.5. Siekiant švietimo kokybės, užtikrinti pedagogų ir vadovų profesinių ir bendrųjų kompetencijų tobulėjimą.  (veiklos sritis – lyderystė ir vadyba) | 1.5.1. Pagerėja pedagogų ir vadovų profesinės ir bendrosios kompetencijos. | 1.5.1.1. Tobulintos gimnazijos vadovo kompetencijos, įgyvendinant Tarptautinio bakalaureato diplomo programą: dalyvauta viename-dviejuose kvalifikacijos tobulinimo renginiuose. Tobulinant pedagogų profesines ir bendrąsias kompetencijas, 100 proc. panaudotos kvalifikacijos tobulinimui skirtos lėšos.  1.5.1.2. Organizuotas dvi ilgalaikės kvalifikacijos tobulinimo programos.  1.5.1.3. Parengtas ir įgyvendintas Kolegialaus bendradarbiavimo 2022 m. planas.  1.5.1.4. Įvykdytas gimnazijos veiklos kokybės įsivertinimas – „Mokymasis ir veikimas komandomis“. „Asmeninis meistriškumas“.  1.5.1.5. Organizuotos 4 šalies metodinės-praktinės konferencijos pedagogams ir 1 miesto direktoriaus pavaduotojų, skyrių vedėjų forumas. | 1.5.1.1.1. Gimnazijos direktorius dalyvavo nuotoliniuose Head of school – DP (Category 1) Diploma Programme mokymuose ir patobulino lyderystės ir vadybos kompetencijas.  1.5.1.1.2. 100 proc. panaudotos kvalifikacijos tobulinimui skirtos lėšos.  1.5.1.1.3. Aukštesnei kvalifikacinei kategorijai atestuoti 5 mokytojai. 1.5.1.2.1. Įgyvendinta ilgalaikė kvalifikacijos tobulinimo programa „Pedagogų ir vadovų kompetencijų gilinimas siekiant efektyvinti pedagoginę pagalbą ir užtikrinti asmeninę mokinio pažangą “. 1.5.1.3.1. Įgyvendintos beveik visos Kolegialaus bendradarbiavimo 2022 m. plane numatytos veiklos.  1.5.1.4.1. Įvykdytas gimnazijos veiklos kokybės įsivertinimas „Mokymasis ir veikimas komandomis“. „Asmeninis meistriškumas“.  1.5.1.4.2. Tarpiniai įsivertinimo rezultatai gimnazijos pedagogams pristatyti Mokytojų tarybos posėdyje 2022 m. birželio 16 d. (Nr. V-2.1.-4), galutiniai įsivertinimo rezultatai ir rekomendacijos – Mokytojų tarybos posėdyje 2022 m. gruodžio 29 d. (Nr. V-2.1.-8).  1.5.1.4.3. įsivertinimo ataskaita pristatyta Gimnazijos taryboje 2022 m. gruodžio 15 d.;  1.5.1.4.4. įsivertinimo rezultatai paskelbti gimnazijos internetinėje svetainėje [www.didzdvaris.lt](http://www.didzdvaris.lt).  1.5.1.5.1. Organizuotos 5 metodinės-praktinės konferencijos šalies pedagogams:  2022 m. vasario 14 d. organizuota matematikos ir IT mokytojų konferencija „Iššūkiai šiuolaikiniam matematikos ir informacinių technologijų mokytojui“;  2022 m. vasario 15 d. – Tėvo Jurgio Ambrozijaus (Ambraziejaus) Pabrėžos vardo mokslininkų, dvasininkų, mokytojų ir mokinių konferencija „Žmogaus ekologija“;  2022 m. vasario 15 d. – istorijos mokytojų konferencija „Sėkmingos patirtys mokant istoriją, pilietiškumo pagrindus“;  2022 m. vasario 17 d. – lietuvių kalbos mokytojų konferencija „Lietuvių kalbos ir literatūros mokymo problemos ir aktualijos“;  2022 m. vasario 17 d. – IT mokytojų konferencija „Inovacijos informacinių technologijų ir informatikos ugdyme“.  1.5.1.5.2. 72 proc. konferencijas organizavusių gimnazijos mokytojų pristatė savo gerąją patirtį arba patirtį pristatė jų parengti mokiniai. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Nuotolinio mokymo organizavimas | 3.1.1. Užtikrintas stabilus gimnazijos darbas nuotoliniu mokymo(si) būdu, organizuojant hibridines pamokas: vestos 2547 hibridinės pamokos  3.1.2. Parengtas „Šiaulių Didždvario gimnazijos hibridinio mokymo tvarkos aprašas“ (gimnazijos direktoriaus 2022-01-25 įsakymas Nr. V-15).  3.1.3. Inicijuoti ir organizuoti hibridinės įrangos naudojimosi mokymai mokytojams. |
| 3.2. Pasirengimas UTA (ugdymo turinio atnaujinimui) | 3.2.1. Suburta UTA darbo grupė ir parengtas UTA planas (gimnazijos direktoriaus 2022-10-11 įsakymas Nr. V-111a).  3.2.2. Inicijuotas mokytojų dalyvavimas UTA mokymuose.  3.2.3. Šiaulių miesto švietimo centro organizuotuose vadovų forumuose (pavyzdžiui, 2022 m. gegužės 4 d., 2022 m. lapkričio 29 d.) pristatyta gimnazijos patirtis ruošiantis ugdymo turinio atnaujinimui.  3.2.4. 2022 m. gruodžio 29 d. organizuotas Mokytojų tarybos posėdis „UTA įgyvendinimas mokykloje: bendrųjų kompetencijų raiška pamokoje“ (analizuotas UTA plano įgyvendinimas);  3.2.5. Sistemingai organizuoti UTA grupės pasitarimai.  3.2.6. Informacija apie UTA paskelbta gimnazijos internetinėje svetainėje [www.didzdvaris.lt](http://www.didzdvaris.lt) |

**4. Pakoreguotos praėjusių metų veiklos užduotys (jei tokių buvo) ir rezultatai**

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4🗹 |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4🗹 |
| 5.3. Lyderystės ir vadovavimo efektyvumas | 1□ 2□ 3🗹 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4🗹 |
| 5.5. Bendras įvertinimas (pažymimas vidurkis) | 1□ 2□ 3□ 4🗹 |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai 🗹 |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo žmonėms kompetenciją (kitų veiklos stebėjimas ir grįžtamojo ryšio teikimas). |
| 7.2. Vadovavimo ugdymuisi ir mokymuisi kompetenciją (ugdymo proceso stebėsenos organizavimas). |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Gerinti mokinių mokymosi pasiekimus ir užtikrinti pažangą.  (veiklos sritis – asmenybės ūgtis) | 8.1.1. Mokinių PUPP, VBE ir TBDP egzaminų rezultatai pagerėja.  8.1.2. Teikiant sistemingą švietimo pagalbą, mokinių ugdymosi pažanga stabili. | 8.1.1.1. PUPP šalies vidurkį pasiekusių mokinių dalis yra ne mažesnė nei: lietuvių k. – 79,7 proc., matematikos – 66,4 proc.  8.1.1.2. Lietuvių kalbos ir literatūros PUPP pažymių vidurkis yra ne mažesnis nei 7,5, matematikos – 5,5.  8.1.1.3. Tris ir daugiau VBE išlaikiusių abiturientų dalis yra ne mažesnė nei 100 proc.  8.1.1.4. Lietuvių kalbos ir literatūros VBE įvertinimų vidurkis ne mažesnis nei – 59,3, matematikos – 31,7, IT – 40.  8.1.1.5. Visų VBE įvertinimų vidurkis – ne mažesnis nei 61,5, VBE darbų įvertinta nuo 86 iki 100 – ne mažiau kaip 18,8 proc.  8.1.1.6. STEM mokslų egzaminus pasirinkusių mokinių dalis yra ne mažesnė nei: chemijos – 11,4 proc., IT – 11,4 proc., fizikos – 11,4 proc.  8.1.1.7. TBDP egzaminų balų suma yra ne mažesnė nei 30, egzaminų pažymių vidurkis – ne mažesnis nei 4,9.  8.1.2.1. Ne mažiau kaip 85 proc. mokinių padarė mokymosi pažangą.  8.1.2.2. 100 proc. panaudotos mokinio pagalbai ir poreikiams tenkinti, darbui su gabiais ir mokymosi sunkumų turinčiais mokiniais valandos. |
| 8.2. Diegti atnaujintą ugdymo turinį (UTA).  (veiklos sritis – ugdymas(is)) | 8.2.1. Sėkmingai įdiegtas atnaujintas ugdymo turinys I ir III kl. ir pasirengta UTA diegimui II ir IV kl. | 8.2.1.1. Įgyvendinta ilgalaikė kvalifikacijos tobulinimo programa „Atnaujinto ugdymo turinio įgyvendinimas gimnazijoje“.  8.2.1.2. Įgyvendintos visos UTA plano 2023 m. veiklos.  8.2.1.3. Vykdyta sisteminga UTA diegimo stebėsena I ir III kl.  8.2.1.4. Inicijuota ir organizuota mokytojų gerosios patirties dalijimosi „Kolega kolegai“ metodinė konferencija. |
| 8.3. Stiprinant gabių mokinių ugdymą, pasirengti MYP (tarptautinio bakalaureato pagrindinio ugdymo programos) įgyvendinimui.  (veiklos sritis – ugdymas(is)) | 8.3.1. Pasirengta įgyvendinti MYP programą. | 8.3.1.1. Pateikta paraiška TB organizacijai dėl MYP diegimo.  8.3.1.2. Inicijuotas ir organizuotas Mokytojų tarybos posėdis „MYP – visuminio ugdymo galimybė“.  8.3.1.3. Inicijuota ir organizuota nuotolinė diskusija su gimnazijomis, įgyvendinančios MYP. |
| 8.4. Siekiant švietimo kokybės, užtikrinti pedagogų ir vadovų profesinių ir bendrųjų kompetencijų tobulėjimą.  (veiklos sritis – lyderystė ir vadyba) | 8.4.1. Pagerėja pedagogų ir vadovų profesinės ir bendrosios kompetencijos. | 8.4.1.1. Tobulinant pedagogų profesines ir bendrąsias kompetencijas, 100 proc. panaudotos kvalifikacijos tobulinimui skirtos lėšos.  8.4.1.2. Aukštesnei kvalifikacinei kategorijai atestuoti ne mažiau kaip 3 pedagogai.  8.4.1.3. Inicijuotas dalyvavimas ir suburta gimnazijos mokytojų komanda įgyvendinti Vilniaus universiteto Erasmus+ projektą „European collaboration and mobility in professional development of pre- and in-service STEM teachers“.  8.4.1.4. Organizuoti ne mažiau kaip 6 renginiai, kuriuose gimnazijos pedagogai (ne mažiau kaip 5 mokytojai ekspertai ir 5 mokytojai metodininkai) pristato savo patirtį gimnazijos, miesto ir šalies pedagogams. |
| 8.5. Didinti gimnazijos bendruomenės fizinį aktyvumą ir  sporto infrastruktūrą panaudoti miesto bendruomenės poreikiams.  (veiklos sritis – lyderystė ir vadyba) | 8.5.1. Pagerėja mokinių ir mokytojų fizinė ir emocinė sveikata. | 8.5.1. Parengtas ir įgyvendintas „Sveikos gyvensenos 2023“ veiklų planas. |
| 8.5.2. Užtikrintas sporto infrastruktūros panaudojimas miesto bendruomenei. | 8.5.2.1. Mokyklos internetinėje svetainėje talpinama ir atnaujinama sporto salių ir stadionų (sporto aikštynų) užimtumo Google kalendoriaus informacija, užtikrinamas Google kalendoriaus funkcionalumas.  8.5.2.2. Sudarytos galimybės Šiaulių miesto bendruomenei nemokamai naudotis mokyklos sporto infrastruktūra, kai ja nesinaudoja mokykla ir (ar) nuomininkai. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Karantinas, darbas nuotoliniu mokymo(si) būdu. |

Savivaldybės administracijos Švietimo skyriaus siūlymas:

**Pritarti 2023 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Siūlome gimnazijos direktoriaus veiklą vertinti **labai gerai**.

Gimnazijos tarybos pirmininkas \_\_\_\_\_\_\_\_\_\_\_\_\_\_ Simonas Strelcovas 2023-02-06

(parašas)

**11. Įvertinimas, jo pagrindimas ir siūlymai:**

Šiaulių Didždvario gimnazijos direktoriaus Vitalio Balsevičiaus 2022 metų veiklos užduotys įvykdytos ir viršyti kai kurie sutarti vertinimo rodikliai, įstaigos veiklos administravimo veikloje pasiekta žymiai geresnių rezultatų, pagerinta įstaigos veikla, labai gerai atliktos pareigybės aprašyme nustatytas funkcijos: miesto dalykinėse olimpiadose gimnazijos mokiniai pelnė 24 prizines vietas, 90 proc. mokinių padarė ugdymosi pažangą (83 proc. mokinių padarė pažangą vertinant jų dalykines kompetencijas, 96 proc. mokinių – bendrąsias kompetencijas).

2022 m. didelis dėmesys skirtas gimnazijos pedagogų kompetencijų tobulinimui įvaldant įvairius hibridiniam mokymui skirtus įrankius, vestos 2547 hibridinės pamokos. Bendradarbiaujant su TB organizacija, atliktas gimnazijoje vykdomos TB programos išorės vertinimas.

2022 m. gimnazija išplėtojo tarptautinę projektinę veiklą: pagal Europos solidarumo korpuso programą įgyvendino strateginių partnerysčių trejų metų projektus „Volunteering for Solidarity Education“, organizavo ir įgyvendino Erasmus+ programos Mokyklų mainų strateginės partnerystės projektus: „Transdigital Education – Developing Key Competences through Holistic Learning and Teaching in the Digital Age“, „DAta Literacy competences For Young students towards STEAM education“, „Towards EduActive Teaching and Career Guidance”, „BiMo: dvikalbystė vienakalbėje aplinkoje“.

Šiaulių miesto savivaldybės administracijos \_\_\_\_\_\_\_\_\_\_\_\_\_\_ Edita Minkuvienė 2023-02-15

Švietimo skyriaus vedėja (parašas)

Savivaldybės meras \_\_\_\_\_\_\_\_\_\_\_\_\_\_ Artūras Visockas 2023-02-15

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių Didždvario gimnazijos direktorius \_\_\_\_\_\_\_\_\_\_\_\_\_\_ Vitalis Balsevičius 2023-02-15

(parašas)